CELEX: 62010CA0614
Language: lt
Date: 2012-10-16 00:00:00
Title: Byla C-614/10: 2012 m. spalio 16 d. Teisingumo Teismo (didžioji kolegija) sprendimas byloje Europos Komisija prieš Austrijos Respubliką (Valstybės įsipareigojimų neįvykdymas — Direktyva 95/46/EB — Asmens duomenų tvarkymas ir laisvas šių duomenų judėjimas — Fizinių asmenų apsauga — 28 straipsnio 1 dalis — Nacionalinė priežiūros institucija — Nepriklausomumas — Priežiūros institucija ir federalinė kanceliarija (Bundeskanzleramt) — Asmeniniai ir organizaciniai ryšiai)

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/6
            
         2012 m. spalio 16 d. Teisingumo Teismo (didžioji kolegija) sprendimas byloje Europos Komisija prieš Austrijos Respubliką
   
   (Byla C-614/10) (1)
   
   (Valstybės įsipareigojimų neįvykdymas - Direktyva 95/46/EB - Asmens duomenų tvarkymas ir laisvas šių duomenų judėjimas - Fizinių asmenų apsauga - 28 straipsnio 1 dalis - Nacionalinė priežiūros institucija - Nepriklausomumas - Priežiūros institucija ir federalinė kanceliarija (Bundeskanzleramt) - Asmeniniai ir organizaciniai ryšiai)
   2012/C 379/09
   Proceso kalba: vokiečių
   
      Šalys
   
   
      Ieškovė: Europos Komisija, atstovaujama B. Martenczuk ir B.-R. Killmann
   
      Ieškovės pusėje įstojusi į bylą šalis: Europos duomenų apsaugos priežiūros pareigūnas (EDAPP), atstovaujamas H. Kranenborg, I. Chatelier ir H. Hijmans
   
      Atsakovė: Austrijos Respublika, atstovaujama G. Hesse
   
      Kitos proceso šalies pusėje įstojusi į bylą šalis: Vokietijos Federacinė Respublika, atstovaujama T. Henze ir J. Möller
   
      Dalykas
   
   Valstybės įsipareigojimų neįvykdymas — 1995 m. spalio 24 d. Europos Parlamento ir Tarybos direktyvos (95/46/EB) dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, p. 31; 2004 m. specialusis leidimas lietuvių k., 13 sk., 15 t., p. 355) 28 straipsnio 1 dalies antros pastraipos pažeidimas — Valstybių narių pareiga užtikrinti, kad asmens duomenų tvarkymą prižiūrinčios nacionalinės priežiūros institucijos savo pareigas vykdytų visiškai nepriklausomai — Priežiūros institucijos ir federalinės kanceliarijos (Bundeskanzleramt) glaudūs asmeniniai ir organizaciniai ryšiai — Federalinio kanclerio priežiūros taikymas priežiūros institucijai
   
      Rezoliucinė dalis
   
   
               1.
            
            
               Nepriėmusi visų nuostatų, būtinų, kad Austrijoje galiojančiu reglamentavimu būtų užtikrintas reikalaujamas Datenschutzkommission (Duomenų apsaugos komisija) nepriklausomumas, ir visų pirma nustačiusi tokį reglamentavimą, pagal kurį:
               
                           —
                        
                        
                           Datenschutzkommission valdantysis narys yra federalinis tarnautojas, kuriam taikoma tarnybinė priežiūra,
                        
                     
                           —
                        
                        
                           Datenschutzkommission biuras integruotas į federalinės kanceliarijos tinklą ir
                        
                     
                           —
                        
                        
                           federalinis kancleris turi besąlyginę teisę gauti informaciją apie visus Datenschutzkommission valdymo aspektus,
                        
                     Austrijos Respublika neįvykdė įsipareigojimų pagal 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo 28 straipsnio 1 dalies antrą pastraipą.
            
         
               2.
            
            
               Nurodyti Austrijos Respublikai padengti Europos Komisijos bylinėjimosi išlaidas.
            
         
               3.
            
            
               Vokietijos Federacinė Respublika ir Europos duomenų apsaugos priežiūros pareigūnas padengia savo patirtas bylinėjimosi išlaidas.
            
         
      (1)  OL C 72, 2011 3 5.